NETFLIX-ALKUPERÄISSARJA
Korut ja hiussoljet tähän.
Nauhoitus alkaa kello 21.11.
Paikalla komisario Hagen ja ylikonstaapeli Matif.
Teidät on pidätetty murhayrityksestä.
Puhelin myös.
Kunniamerkki.
Mitä tapahtui?
Pelkäsittekö työntekijöiden lakkoa?
Työmaan sulkemista?
Tulette huomaamaan, että 24 tuntia on pitkä aika.
- Hän bluffaa hyvin. - Ei tuo ole bluffia.
Kerran hänen piti odottaa yli 16 tuntia ennen kuin tyyppi alkoi puhua.
Vanha pomomme arvosti sitä.
Nainen näyttää kovalta.
Ärsyttävän teennäinen.
Neuvoiko hän teitä?
Tämä onkin uutta. Asianajajat valmentavat pidätettyjä pomoja.
Mitä hän neuvoi teitä tekemään?
Hengittämään rauhallisesti? Tuijottamaan kuulustelijaa?
Ihan itsekö työnsitte ongelmatyöntekijän tyhjyyteen?
- Onko tuo sävy välttämätön? - Kuulkaa...
Ette voi puhua minulle noin.
Hän on hiton hyvä.
Silminnäkijöiden mukaan uhri nousi vastustamaan teitä.
Ärsyttikö hän teitä?
- Syytön kunnes toisin todistetaan. - Keskityn mieluummin totuuteen.
Puhutaanpa nyt vakavasti. Kyllä, olin työmaalla,
elementtikonttorissa, 100 metrin päässä onnettomuudesta.
Onko sille todistajia?
Kolleganne löysivät minut ja pyysivät tänne.
Eikä siellä ollut muita.
Totta, suunnittelin aikatauluja yksin.
Miksi ette ollut mukavassa toimistossanne 8. piirissä?
Koska olen käytännönläheinen. Tällaisella työmaalla on oltava paikalla.
Ajatelkaa, miten suuri toimistorakennuksen työmaa on.
Betonia valetaan sadan metrin korkeudessa keskellä kaupunkia.
Kuvitelkaa sitä melua, väenpaljoutta ja pölyä.
Yölläkin?
Tämän hankkeen arvo on satoja miljoonia euroja.
Olemme jo yhdeksän viikkoa jäljessä.
Teen siis ylitöitä, enkä ole ainoa.
Löysitte varmasti satoja kännyköitä siltä sektorilta?
Niin korkeita torneja on vain yksi.
Putoamisen aikaan tornissa oli 19 ihmistä.
Meillä on kaikkien alibit. Kukaan ei ollut yksin, toisin kuin te.
Niinpä kysymykseni onkin yksinkertainen: työnsittekö Walid Benaoudin alas?
Vihjailunne on naurettavaa.
Jos hankkiutuisin eroon pilkkaajistani, rakennusalalle ei jäisi ketään.
Onko tapauksia ollut muitakin?
Ette tiedä, mitä olen saanut kokea -
päästäkseni huipulle tällä miesvaltaisella alalla.
Kaltaisenne miehet kaivavat aina maata naisen jalkojen alta.
Konfliktit eivät minua pelota.
Olen saanut kunnioitusta ilman fyysistä voimaakin.
Väkivalta voi olla viimeinen keino ja omat reaktiot voivat yllättää.
Siksi palaan aina faktoihin.
Palataan sitten niihin.
Unohdetaan perusteettomat oletuksenne, se niin sanottu puhelin
ja naisvihamielinen käytöksenne. Onko teillä mitään todisteita?
Yritän vain ymmärtää.
Manipulointiyrityksenne on säälittävä. Totuus on, että teillä ei ole mitään.
Pidän siitä, kun Olivier antaa epäillyn luulla saaneensa pisteen.
- Tuo nainen ei tunnusta. - Pomot ovat aina tällaisia.
Heidän on vaikea myöntää omia virheitään.
Vaikka se tuntuukin hyvältä. Se on helpotus.
Vain, jos olet syyllinen.
Enkä minä kannellut Laetitian sairaslomasta.
Voitteko kertoa, miten hän voi?
Meillä kuitenkin sattuu olemaan todiste.
Kolleganne huomasivat, että siitä, mistä uhri putosi,
on poistettu turvakaiteet.
Epäilettekö tahallista tekoa?
Siihen turvakaiteen poistaminen viittaisi.
- Minulla ei ollut tekemistä sen kanssa. - Haluaisin uskoa teitä.
Mutta kollegamme löysivät tämän maasta.
HIUSSOLKI
Eikö teistä ole outoa, että löysitte hiussolkeni juuri putoamispaikasta?
Se tuntuisi puhuvan puolestaan.
Älkää viitsikö. Joku yrittää selvästikin lavastaa minut,
varmistaakseen, että minua epäillään.
Onko teillä vihollisia, rouva Solal?
Menestys luo vihollisia, etenkin naiselle.
Joku muu voisi päästä tilalleni tekemällä minusta syntipukin.
Monet tekisivät sen mielellään.
- Keksittekö ketään erityistä? - Kilpailijamme.
Tai entinen työnjohtajani. Taitava insinööri, mutta sovinisti.
Entinen?
Minun piti irtisanoa hänet. Hän myrkytti työilmapiiriä.
- Ette pidä kyselijöistä. - Ette tekään näköjään.
Lukemani perusteella teidät tunnetaan autoritaarisena.
Niin sanovat ne, jotka eivät kestä naispomoa.
Joku pääsi työmaalle,
työnsi miehen alas ja varmisti, että minua epäillään.
Hienosti kuviteltu, mutta kollegani tarkistivat valvontakamerat,
eikä niissä näkynyt tunkeilijoita.
Sitten en tiedä.
Kävin työmaalla aamulla motivoidakseni väkeä parantamaan tahtia.
Ilmeisesti pudotin hiussoljen silloin.
Miten hän voi?
Miksi kyselette sitä?
Onko yllätys, jos haluan tietää työntekijäni tilan?
Mitä hän oikein yrittää?
Pitäisikö muka uskoa, että hän välittää työntekijöistään?
Ei. Hän kyselee, koska pelkää uhrin puhuvan.
Hän kertoo versionsa, kun tietää uhrin kuolleen.
Voi olla.
Miten voin tietää, ettette yritä vain selvittää -
puhuuko hän vai ei?
Ymmärrän.
Voitteko pitää minut ajan tasalla hänen tilastaan?
Kiitos. Kuulemiin.
Uhria on leikattu kaksi tuntia. Verenvuoto on saatu tyrehtymään.
Toivoa on, mutta vaara ei ole vielä ohi.
Aiotko kertoa hänelle?
En toki. Haluan kuulla hänen versionsa.
Voisit kertoa myös, että uhri selviää.
Jotta hän uskoisi uhrin puhuvan, eikä kertoisi valheita?
- Hyvä idea. - Tai kerro uhrin kuolleen.
Nainen voisi käydä varomattomaksi ja jäädä kiinni valheesta.
Se voisi vaarantaa tutkinnan.
Sinä päätät.
En ota riskiä.
Voimme käyttää tietoa neuvottelussa, mutta muuta meillä ei nyt ole.
Jatketaan.
Mitä me oikein odotamme?
En puhu mitään ennen kuin kerrotte miten hän voi.
Voin kysyä, mutta kertokaa, miksi olette noin huolissanne.
Oletteko koskaan kuullut empatiasta?
Pidän hänestä, vaikka hän onkin äkkipikainen.
Kaikki ovat joskus minua vastaan, mutta hän...
En usko, että kukaan työkaveri haluaisi tappaa hänet.
- Miksi? - Hän on luotettava ja iloinen ihminen.
- Muut raudoittajat pitävät hänestä. - Raudoittajat?
He pystyttävät metallikehikon, johon betoni valetaan.
Se on se teräsbetonin teräsosuus.
Walid Benaoud ylennettiin hiljattain työnjohtajaksi.
Hän tuntee uhrin.
Tunnetteko hänet?
En varsinaisesti.
Mutta kuten sanoitte, hän vastusti minua julkisesti. Se ei unohdu äkkiä.
Mutta tiedätte, mitä työkaverit ajattelevat hänestä.
Otitteko hänestä selvää nähdäksenne, miten hankala hän voi olla?
Minä en työntänyt häntä alas!
Hän koskettaa suutaan. Hän salaa jotakin.
Niinkö oppikirjassa luki?
Kerrottiinko siinä, miten hänen ylimielisyytensä voi tuhota?
Jos ette te, niin kuka?
Hän tuli juttuun kaikkien paitsi teidän kanssanne.
Pääsääntöisesti, mutta joskus työporukoissa tulee riitoja.
Valajat syyttävät aina raudoittajia viivästyksistä.
- Kun kehikot eivät valmistu ajoissa? - Niin, tai muotit.
- Onko se toinen työryhmä? - On, muotintekijät.
He tekevät muotit betonille.
Joskus ryhmien välillä on kränää. Mutta että he tappaisivat toisiaan?
- Sitä on vaikea uskoa. - Niin on.
Siksi uskonkin, että te työnsitte häntä.
Palataanko taas faktoihin?
Muistakaa, teidän ei tarvitse puhua.
Kyllä minä puhun.
Menette liian pitkälle, herra Hagen. Tämä oli ikävä onnettomuus.
Te ette tiedäkään, miten paljon minulla on yhteyksiä.
Voisin järjestää teille hetkessä siirron.
Tyly asenteenne tekisi siitä helppoa.
- Uhkaileeko hän? - Emme saa provosoitua.
Eikö ambulanssin tulosta ole kuvia?
On.
Tässä.
Työkaveri teki kuolemaa, ja muut vain ottivat kuvia.
- Sitä se teknologia teettää. - Kokeillaanko?
- Älä, Laetitia. - Lääkäri antoi työluvan.
Saan olla täällä, joten en sotke mitään.
Ei. Jos hän tuntee uhrin, järkytys voi olla liian kova.
Hän ei saa päästä pälkähästä.
Jos hän puhuu uhrista, näemme mitä hän salaa.
Minne sinä menet?
Kyselitte uhrista. Tässä olisi kuvia. Ei ole kovin nätti näky.
Hillitkää alaisenne.
Ettekö halua nähdä?
Tekeekö pahaa nähdä tekojensa seuraukset?
Laetitia, ulos!
Hän ei voi uhkailla meitä.
Heti.
Pidetään tauko.
Kuulustelu keskeytetään kello 21.31.
- Hän järkyttyi ja murtuu. - Totta.
- Jatketaan painostusta. - Se ei tehoa häneen.
- Pitääkö hänet päästää helpolla? - Ei. Kokeillaan jotakin muuta.
- Hidastetaan tahtia hieman. - Se on huono idea.
Olemme hoitaneet satoja kuulusteluja.
Menette sisälle, pyydätte anteeksi, tarjoatte kahvia -
ja kerrotte sairaalan kuulumiset.
Se herättää luottamusta. Sitten puhutte hänen ja uhrin suhteesta.
Ymmärräthän, ettei tämä ole peliä?
Keskittykää heidän suhteeseensa ja antakaa hänen puhua.
Ei hän tunnusta murhaa teekupposen vuoksi. Unohda moiset!
Tietääkseni minä johdan tätä ryhmää. Ei tarvi tykätä, mutta totella täytyy.
Naurettavaa.
Gérard, hae hänelle kahvia ja tee kuten sanoin.
- Helpottiko? - Paskaako se sinua kiinnostaa?
Ei näköjään.
Aloitetaan puhtaalta pöydältä.
- Sitten kun olette valmis. - Aion tehdä valituksen.
Vedetäänpä kaikki syvään henkeä.
Olisi parasta, jos unohtaisimme uhkauksenne.
Walid Benaoud vietiin leikkaukseen kaksi tuntia sitten Bichatin sairaalassa.
Verenvuoto saatiin tyrehtymään.
- Selviääkö hän? - Sitä ei tiedetä.
Hänen tilansa ei ole vielä vakaa.
Kuulustelu jatkuu kello 21.40.
Ymmärrätte varmaan, miksi meillä on epäilyksemme.
Haluatte tietää, selviääkö hän,
vaikka sanoitte, ettette tunne häntä henkilökohtaisesti.
BENAOUD WALID RAUDOITUKSEN TYÖNJOHTAJA
En työntänyt Walidia.
Nyt hän puhuu jo Walidista etunimellä.
Kysyin hänestä, koska...
Välitän hänestä kovasti.
Enemmänkin.
No niin, nyt päästiin eteenpäin.
Haluatko jatkaa, Olivier?
Anteeksi, haluaisin jutella asiakkaani kanssa.
Se ei käy.
Kertokaa vähän enemmän kiintymyksestänne häneen.
Te rakastatte häntä, mutta rakastaako hän teitä?
Onko teillä suhde?
Nauhalle: komisario Olivier Hagen palasi huoneeseen.
Onko teillä suhde?
On.
Miksi ette kertonut aiemmin?
Lupasimme, ettemme kerro kenellekään.
Halusimme olla omassa maailmassamme.
Työkaverit olisivat voineet kiusata häntä siitä.
Kauanko?
Kahdeksan kuukautta.
Anteeksi, mutta millainen suhteenne oli?
Näimme toisiamme pari, kolme kertaa viikossa.
Ja kyllä, meillä oli seksiä.
Oliko kyse dominoinnista? Onko hän teidän seksilelunne?
Ei todellakaan. Emme halunneet tehdä siitä julkista.
Mutta ette voi kiistää sitä, että olette hierarkkisessa suhteessa.
HÄN KÄYTTÄÄ MENNYTTÄ AIKAMUOTOA
Anteeksi, tämä johtuu kai mielikuvituksen puutteestani,
mutta minun on vaikea...
Vaikea kuvitella meidät yhdessä?
Tapasimme elementtikonttorissa.
Hän etsi kirjanpitoa. Hänelle oli maksettu liikaa palkkaa.
Neuvoin hänet oikeaan suuntaan,
mutta Walid ei lähtenyt heti.
Hän kysyi kuka olen.
Rakennustyöt olivat silloin kahdeksannessa kerroksessa.
Työt olivat jatkuneet viisi kuukautta.
Olin käynyt työmaalla kymmeniä kertoja huutamassa miehille.
Järjestin illanistujaisiakin.
Nimeni luki hänen haalareissaan.
Siitä huolimatta -
hän ei tiennyt kuka olin.
En vastannut heti, ja hän kysyi olinko minäkin eksynyt.
Olin silloin matkalla irtisanomaan osan suunnitteluporukasta,
joka oli pahasti jäljessä.
Mutta sitten...
Parissa minuutissa -
kiukkuni oli tipotiessään.
Nautin siitä hetkestä -
ja vastasin: "Caroline."
Hän tarjosi savukkeen.
Menimme terassille, josta näki koko työmaan.
Hän sanoi olevansa ylpeä, kun sai olla mukana niin hullussa projektissa.
Olin unohtanut, miten kaunis työmaa-alue oli.
Hän kysyi moneltako pääsen töistä ja aloin nauraa.
Olin varma, että hän suuttuisi.
Mutta ei hän suuttunut.
Jatkakaa.
Hän odotti minua ulkona kylmässä.
Kun tulin alas, muut olivat lähteneet. En uskonut hänen olleen tosissaan.
Halusin kertoa heti kuka olen.
Hän hymyili.
Hän oli tajunnut sen odottaessaan.
Hän toivotti kohteliaasti hyvää yötä ja teki lähtöä.
Asemani oli ongelma, kuten kaikkien muidenkin kanssa.
Mutta päätin toimia.
Kutsuin hänet lasilliselle.
Tapasimme toisiamme salaa -
aina vain useammin.
Ja paskat.
Miksi niin sanot?
He ovat liian erilaisia.
Hän yrittää huijata meidät uskomaan satunsa.
En minäkään usko sitä. Hän käytti mennyttä aikamuotoa.
Siinä näet. Yrittää kusettaa meitä.
Ehkä.
Mutta saattoi hän silti työntää häntä.
Tuntuiko se petokselta, kun hän valitti julkisesti huonoista työoloista?
Se ei liity asiaan. Olimme yhdeksän viikkoa myöhässä.
Päiväsakkomme oli varmasti enemmän kuin koko tiiminne vuosipalkka.
- Kuvitelkaa paineet. - Ette vastannut kysymykseen.
Tiedän hyvin, mitä pyydän miehiltäni. Mutta en voi muuta.
En voi muuttaa systeemiä. Pitäisikö irtisanoa kaikki?
Miksi rakastajanne alkoi yhtäkkiä puhua työolosuhteista? Mitä te teitte?
Hänestä tuli työnjohtaja, ja hän halusi kai näyttää miehille,
että oli tehtäviensä tasalla ja pitäisi heidän puoliaan.
Olivatko muut hänen takanaan?
Tietysti. Walid on karismaattinen ja muut unohtavat, että olemme samassa veneessä.
Teilläkin on tiimi. Tiedätte, miten helppoa on saada vihollisia.
Työkiistan tai jopa lakon uhka oli siis todellinen.
Ei. Vasta kun työt uhattiin lopettaa.
Mitä teitte?
Kutsuin työmiehet koolle, ja selitin työpaikkojen olevan vaarassa.
Emme saa luovuttaa ennen kuin projekti valmistuu -
ja olemme antaneet kaiken. Olemme riippuvaisia toisistamme.
Jos saisimme yhden kerroksen valmiiksi joka toinen päivä,
ja tekisimme yhteistyötä, se onnistuisi.
Sanoin sen taas tänä aamuna. Silloin varmaan hukkasin hiussolkeni.
Oletteko varma, ettette pyytänyt mahdotonta?
Viimeisen kerran, en voinut muutakaan.
Tämä on miesvaltainen ala.
Ette tiedäkään, miten moni odottaa minun epäonnistuvan,
voidakseen kyseenalaistaa minut. Jopa omassa tiimissäni.
Uhkauksia, petoksia, vainoharhaa... Eikö tämä ole aika äärimmäistä?
Niin?
Kerroin rakastavani häntä, mutta te...
- Uskotte yhä, että työnsin häntä. - Kyllä.
Auttakaa meitä ymmärtämään.
Suurin osa murhayrityksistä tapahtuu yksityiselämässä.
Rakkaani on sairaalassa. Eikö tämä mene jo liian pitkälle?
Sairaalasta soitettiin. Hän kuoli.
- Hitto vie, naisen temppu onnistui. - Emme kuule uhrin puolta.
Tekikö se julkinen kiistely lopun suhteestanne?
Kyllähän siitä riideltiin.
Mutta emme eronneet.
En tiedä huomasitteko itse, mutta puhuitte siitä menneessä aikamuodossa.
Taasko te vihjaatte intohimorikoksesta?
- Ehkä se oli sellainen? - Teillä ei ole mielikuvitusta.
Päinvastoin, vainoharhaisuutenne kiinnostaa.
Uskotte olevanne juonittelun kohde. Entä jos olettekin?
Mitä jos Walid lähestyi teitä vain manipuloidakseen?
Ehkä työkaverit valitsivat hänet kaatamaan armottoman pomon.
- Naurettavaa. - Se on mahdollinen skenaario.
Ehkä halunne tulla vietellyksi sokaisi teidät.
Uskoitte satuun, jossa hän ei tiennyt nimeänne.
Ihmettelitte toki, voisiko niin nuori ja komea mies rakastua teihin.
Mutta jatkoitte satuun uskomista,
koska se imarteli teitä ja pääsitte työroolinne ulkopuolelle.
Mutta lopulta te tajusitte.
Kun näitte, miten hän johti työtaistelua,
tajusitte, että teitä oli huijattu.
Odotitte pari päivää,
poistitte turvakaiteet -
ja kutsuitte hänet luoksenne.
Tappaaksenne.
Siinä se on, hän pääsi läpi.
Tämä on nyt teistä kiinni.
Voitte vaieta halutessanne.
Jos teillä ei ole lisättävää, joudutte syytteeseen.
Rouva?
Hän ei vahvista sitä todeksi.
Voimmeko jutella, Olivier?
Mitä yrität todistaa? Etenit aivan liian nopeasti.
- Et antanut hänelle aikaa reagoida. - Emme voi tehdä enää muuta.
Et vain suostu myöntämään, että olin oikeassa.
Suhteesta kyllä, mutta kuka sanoo, että hän työnsi Walidia?
Ehkä hän ei ollut ajatellutkaan, että Walid saattoi manipuloida häntä.
Ehkä hän tajusi juuri, että voit olla oikeassa,
ja ettei rakastaja rakastanutkaan häntä.
Silloin hän on loukkaantunut, ja tuskin työnsi Walidia alas.
- Aivan. - Hyvä on, menen takaisin.
Hän saattoi jättää jotain kertomatta.
Tämä on viimeinen tilaisuutenne selittää.
Ei.
Mitä ei?
Niin ei käynyt.
Me kuuntelemme.
Pakko sanoa, että olen vaikuttunut. Olette hyvin intuitiivinen.
En ole ajatellut asiaa noin,
mutta on mahdollista, että Walidilla oli taka-ajatuksia lähestyessään minua.
Siitä huolimatta -
olen varma yhdestä asiasta: suhteemme oli rehellinen.
Ymmärtänette, miksi emme usko satuunne.
Tiedän, että rakastimme toisiamme.
Kun olimme yhdessä, kumpikaan ei vetänyt mitään roolia.
Sanotaan, että olette oikeassa tapaamisemme syistä,
mutta kaikesta muusta olette väärässä.
Voimme silti kuvitella, että suhteenne oli vaikea.
- Ainakin silloin, kun puhuitte työmaasta. - Emme puhuneet siitä.
Hän yritti aluksi, mutta jätimme työasiat suhteen ulkopuolelle.
Ei se muuten olisi toiminut.
Anteeksi, jos kuulostan naiivilta, mutta miten jätitte ne ulkopuolelle?
Olimme asemaltamme liian erilaisia, välillä jopa vihollisia.
Olimme töissä samassa paikassa, mutta suhteemme oli siitä erillään.
Tapasimme öisin, yleensä jossakin kaukaisessa hotellissa.
Vain silloin saatoin päästellä höyryjä.
Olimme kuin kaksi rakastajaa eri maailmoista,
jotka olivat vain iloisia voidessaan tavata -
ja olla yhdessä.
Eikö hän koskaan puhunut työstään,
työtahdista tai ryhmistä?
- Kaikkihan niistä puhuvat. - Ei koskaan.
Ennen kuin otti sen puheeksi julkisesti.
Kuten sanoin, tajusin jo. Mutta meillä oli kiire.
Olen työläisperheestä, joten tiedän miten nämä asiat menevät.
Sanotte, että töitä piti nopeuttaa,
mutta minä ihmettelen, miten se olisi ollut mahdollista.
Mitä tarkoitatte?
Työtahti oli jo nopea, joten jos sitä olisi vielä nopeutettu,
työturvallisuus olisi kärsinyt.
Ei. Olen aina tarkka turvallisuudesta.
En ikinä vaarantaisi työmiehiäni.
Minulla on tässä -
kaikki asiakirjat, jotka osoittavat, että sääntöjä on noudatettu.
Eivätkö turvallisuussäännöt ole aika teoreettisia?
Kaikki lasketaan paperilla, mutta oikeasti...
Firmassa on useita ihmisiä, jotka varmistavat sääntöjen seuraamisen.
Tässä ovat tarkastusajat ja tarkastajien raportit.
Teillä on siis väkeä, joka kulkee tarkastamassa kaiken?
Se on pakollista. He aktivoivat laatikoita todistaakseen käyneensä kaikkialla.
Jos nyt ymmärsin oikein,
tuntia ennen putoamista,
joku tarkastajista vahvisti turvakaiteiden olleen paikallaan.
Eivät kaiteet itsestään minnekään katoa.
Voitteko kertoa, miten turvakaide irrotetaan?
Betonilaattaan ruuvataan kaksi tolppaa.
Laudat kiinnitetään niiden koukkuihin.
Hetkinen...
Jos joku haluaisi työntää jonkun alas, miksi hän poistaisi kaikki tolpat,
kun hän voisi vain poistaa kaikki laudat?
Lisäksi tolppien irti ruuvaaminen kestää paljon kauemmin.
Onko niiden poistoon hyvää syytä?
Kerroslaatan kehikkoon käsiksi pääseminen.
Se on raudoittajan työtä.
Entä sitten?
Vain hän itse olisi poistanut ne tolpat.
Walid Benaoud teki ylitöitä teidän takianne.
Pitääkseen yllä älytöntä työtahtianne.
Olitte siis oikeassa. Hän rakastaa teitä.
Mutta hän poisti turvakaiteet.
Hän ei laittanut niitä takaisin, koska ei ollut aikaa.
Uskotteko siis, että se oli onnettomuus?
Ei se ollut onnettomuus, vaan kuolemantapaus.
Uhri tiesi turvamääräykset yhtä hyvin kuin muutkin työntekijät.
Paitsi etteivät ne enää sopineet uusiin tavoitteisiin.
Yrititte pitää asiat erillään.
Yhtäällä turvallisuus, toisaalla työtahti.
Yhtäällä rakkaus, toisaalla työntekijät.
Mutta valintamme vaikuttavat ihmisiin.
Ja se sattuu, kun saamme tietää sen.
- Laillisesta näkökulmasta... - Tämä oli tässä.
Miten hän voi?
Otan osaa.
Syytätte minua hänen kuolemastaan, mutta sanotte, että tämä oli tässä.
Tämä ei ole enää rikoslakiasia.
Voitte lähteä, rouva Solal.
Päättäkää itse oletteko syyllinen vai ette.
Bravo.
Bravo, Olivier.
- Se meni hyvin. - Olin todella vaikuttunut.
- Hienosti tehty. - Kiitos.
- Minne Audrey meni? - En tiedä.
- Mitä hän sanoi? - Ei mitään erityistä.
Sinusta hän ei taida kuulua tänne?
Ei tietenkään.
Teen kuten sovimme ja puhun johtoportaalle -
hänen mokastaan asianajajan kanssa.
Mennäänkö?
Laetitia. Jutellaan hetki.
- Nähdään alhaalla. - Joo.
No mitä?
Pistätkö minut jäähylle?
Mitä muutakaan voin?
En olisi mokannut, jos olisit pitänyt tiimisi puolta.
Hän uhkaili Olivieria. Johtajana sinun on puolustettava tiimiäsi.
Vaikka joku tiimistä olisi holtiton?
Pistä vain minut jäähylle, jos haluat.
Voi silti olla, että toinen meistä ei ole täällä kovin kauan.
Mitä tuo tarkoitti?
Sitten näet.
Asianajaja Claire Bertin. Jätä viesti, niin soitan takaisin.
Claire, Audrey tässä.
En halunnut häiritä tällä,
mutta minun pitää saada tietää, kuka kertoi sinulle Serran sairaslomasta.
Kaikki epäilevät minua,
ja se mutkistaa asioita.
Soita minulle.
Tekstitys: Niko Kiiskinen